VEGA præsenterer:

**First Hate genopliver 80’ernes mørke og melodiske synthpop**

*Med to succesfulde ep’er i bagagen, er danske First Hate dette forår klar med deres første fuldlængde album. Når duoen vender tilbage til Lille VEGA lørdag den 13. maj, vil man dermed kunne opleve helt nye numre i et univers af 80’er inspirerede synthflader og intense melodier.*

**En musikalsk rejse i raketfart**

First Hate debutalbum, der udkommer til foråret, står som kulminationen på en godt tre-årig rejse for Anton Falck Gansted og Joakim Nørgaard. De to musikere udgav deres selvbetitlede debut ep i 2014, og det varede ikke længe før de stod på plakaten som support for Trentemøller. Siden har de spillet på Roskilde Festival, Trailerpark Festival og Distortion, turneret i Asien og USA og ikke mindst sendt deres anden ep *The Mind of a Gemini*, på gaden. Det er med andre ord gået stærk for de unge københavnere.

**Stærke referencer i et helstøbt univers**

At First Hate er inspireret af 80’ernes electro- og synthpop, kan man ikke fornægte og referencerne til plader som Depeche Modes *Music for the Masses,* ligger lige for. Stemningen på hitsingler ”Girls In The Club”, ”White Heron” og den nyeste ”Infinte Horizen” er mørke og balancerer på dubbede, lo-fi elementer. Op mod de kantede synthflader og skarpe beats, smyger Anton Gansteds dybe stemme sig perfekt igennem de fængende refræner.

Live formår First Hate at skabe en intens stemning, der gennem det ambiente lydunivers drager de tilhørende nærmere. Duoen er på trods af deres korte karriere ikke nye i VEGA regi og spillede her første gang, som support for Vinnie Who i 2013. To år senere var de med i det nye kuld til VEGAs Udvalgte og i marts 2016 stod de på scenen i Lille VEGA som hovednavn. Det samme gør de til maj, hvor publikum kan forvente et band i topform, med lækker ny musik.

**Fakta om koncerten:**

First Hate (DK)

Lørdag den 13. maj kl. 21

Store VEGA, Enghavevej 40, 1674 København V

Billetpris 165 kr. + gebyr

Billetsalget starter onsdag den 4. januar kl. 10 via vega.dk og Ticketmaster